Sony (japāņu: ソニー株式会社, Sonī Kabushiki kaisha), ir Japānas multinacionāls uzņēmums, kuru 1946. gadā nodibināja Akio Morita un Masaru Ibuka. Nosaukums "sony" ir veidots no diviem vārdiem: latīņu sonus (skaņa) un angļu sunny boys (saules zēni) Japānā pieņēmušo nozīmi jaunie ģēniji. Uzņēmums ir viens no vadošajiem elektronikas un datortehnikas industrijā.
1946. gadā Masaru Ibuka atvēra nelielu elektrotehnikas veikalu Tokijā kompānijai bija 530$ kapitāls un 8 strādnieki, nākamajā gadā pie viņa pievienojās kolēģis Akio Morita, kopā viņi izveidoja kompāniju ar vārdu Tōkyō Tsūshin Kōgyō Kabushiki Kaisha (東京通信工業株式会社 — "Tokijas Komunikāciju rūpniecības uzņēmums"). kompānija izveidoja Japānas pirmo magnetafonu Type-G. 1958. gadā kompānija nomainīja esošo vārdu uz Sony veidotāji bija pārliecināti par panākumiem nākotnē, tādēļ attīstīja izklaides elektronikas rūpniecību.
Pavērsiena punkts bija licences iegūšana tranzistoru ražošanā, kas tika iegūta pēc ASV uzņēmuma Bell laboratories atļaujas. Drīz pēc tam uzņēmumā tika uzsākta radiouztvērēju ražošana. Līdz ar pirmajiem panākumiem firmas vārds 1958. gadā tika pārdēvēts uz "Sony". Tādējādi "Sony" kļuva par pirmo Japānas uzņēmumu, kas izmantoja latīņu alfabēta burtus tā nosaukuma attēlošanā. Ņemot vērā zaudējumu amerikāņiem Otrajā pasaules karā, šāda rīcība izraisīja Japānā publiskas diskusijas.
Turpmāko gadu desmitu gaitā "Sony" iekaroja pasaules tirgus ar inovatīvām tehnoloģijām un atraktīvu dizainu, kā arī ar firmas politiku veidot pēc iespējas kompaktākus aparātus. 1990. gados "Sony" katru gadu izlaida aptuveni 500 jaunu produktu. Uzņēmums ir izdevis Playstation 2 — vispārdotāko spēļu konsoli un uzņēmumam šobrīd pieder Columbia Pictures filmu studija.